Guna-guni kan rufe iyakokin Najeriya | Zamantakewa | DW | 08.10.2019
‘Yan Niger Delta sun koka da rufe iyakar Najeriya
Guna-guni kan rufe iyakokin Najeriya
A ranar 19 ga watan Augusta ne gwamnatin Najeriya ta bada umarnin rufe iyakokin da ke tsakaninta da makwabtan kasashe kamar Niger da Kwatano domin dakile shigo da kayayyaki cikin kasar ta barauniyar hanya. Rufe iyakokin dai ga dukkanin alamu ya haifar da babbar damuwa ga makwabtan kasashen, dama kuma wasu alummar Najeriyar su na ta kokawa kan hakan, a bisa dalilin matakin ya haifar da hauhawan farashin kayayyaki.
A kudancin Najeriya dai, alamarin rufe iyakokin ya haifar da damuwa kan hauhawar farashin na kayayyakin masarufi a cewar Mr Bemene Tanem wani dan yankin Niger Delta.
“Yace a gaskiya matakin rufe iyakokin na haifar mana da wahala matuka kuma matakin ya bai wa marasa kishin kasa amfani da damar wajen tsawwala farashin kayayyakin masarufi “.
Kan iyakar Najeriya da Jamhuriyar Benin
Kayayyakin masarufin na yau da kullum da jamaa suka fi damuwa a kai sun hada da shinkafa da kifi da dai sauransu .
Mallam Baffa Ibrahim, dan kasuwar hada-hadar kayayyakin abinci ne a birnin Fatakwal ya bayyana yadda jama‘a ke kukan rufe iyakokin.
“Yace yanzu Jama‘a sun rungumi cimaka ta gida sosai maimakon ta kasashen waje“.
Yayin da wasu Jama‘a ke kokawa kan rufe iyakokin masana harkokin tattalin arziki na nuna cewar matakin zai taimaka matuka wajen tallafar tattalin arzikin Najeriyar,
Hukumar Kwastam dai ta sanar cewar tun bayan rufe iyakokin kudaden shiga da take tattarawa a kullum sun karu. Jamian hukumar Kwastam din ta hada karfi da Jamian hukumar shige da fice wato Immigration, da yan sanda da Soji, don tsananta aikin tabbatar da cewar iyakokin Najeriyar sun ci gaba da kasancewar a rufe ruf don amfanin kasar da al‘umarta.
Guna gunin rufe iyakoki a Najeriya
Muhimman kalmomi Kan iyakoki
Permalink https://p.dw.com/p/3QtIa
'Yan sandan Jamus za su tsananta binciken iyakoki 30.09.2019
Ministan cikin gidan Jamus Horst Seehofe yace ‘yan sandan kasar za su tsananta binciken ba zata a kan iyakoki domin dakile shigowar 'yan gudun hijira daga kasashen da ba na kungiya EU ba.
Venezuela: Rikici na daukar sabon salo 12.02.2019
Jagoran adawa a kasar Venezuela da ya ayyana kansa a masatyin shugaban kasar na riko Juan Guiado ya bukaci sojojin kasar da su kawo karshen rufe kan iyakoki domin bayar da damar shigar da kayan agaji.